בס"ד, שבט תשפ"ד

בבא קמא דף פ"ג, איסור גידול כלבים על פי ההלכה

**א. האיסור**

1. **בבא קמא, דף פ"ג:** "לא יגדל אדם את הכלב - אא"כ קשור בשלשלאות כו'. תנו רבנן: לא יגדל אדם את הכלב - אלא אם כן קשור בשלשלת ... תניא, רבי אליעזר הגדול אומר: המגדל כלבים כמגדל חזירים. למאי נפקא מינה? למיקם עליה בארור".
2. **רש"י שם:** "את הכלב - מפני שנושך ומנבח ומפלת אשה מיראתו".
3. **ירושלמי בבא קמא, ז' ז':** "א"ר יוסי בי ר' חנינה כל המגדל כלב רע בתוך שלו עליו הכתוב אומר [איוב ו יד] למס מרעהו חסד".
4. **רמב"ם נזקי ממון, ה' ט':** "ואמרו חכמים ארור מגדל כלבים וחזירים מפני שהזיקן מרובה ומצוי".
5. **שולחן ערוך ורמ"א חושן משפט, ת"ט ג':** "אסור לגדל כלב רע, אלא אם כן הוא אסור בשלשלאות של ברזל וקשור בהם ... הגה: וי"א דהשתא שאנו שרוין בין העכו"ם ואומות בכל ענין שרי, ופוק חזי מאי עמא דבר. מיהו נראה אם הוא כלב רע, שיש לחוש שיזיק בני אדם, דאסור לגדלו אלא אם כן קשור בשלשלאות של ברזל".
6. **סמ"ע שם, ס"ק ה':** "דאז טעם שישוך וגם טעם שמנבח ומפילות הנשים מיראתו אין כאן, כיון דיודעין שהוא קשור לא מתיראין ממנו ואינן מפילות".
7. **בבא קמא, דף ט"ו:** "דתניא, רבי נתן אומר: מניין שלא יגדל אדם כלב רע בתוך ביתו, ואל יעמיד סולם רעוע בתוך ביתו? ת"ל: לא תשים דמים בביתך".
8. **הגהות מיימוניות רוצח ושמירת הנפש, פרק י"א אות ג':** "רבי נתן אומר מניין שלא יעמיד אדם סולם רעוע בתוך ביתו ולא יגדל כלב רע בתוך ביתו ת"ל לא תשים דמים בביתך. אבל כלב שאינו רע מותר לגדל כדאמרינן בע"ז ארמלתא לא תרבי כלבא באושפיזא מפני החשד משמע הא אחר מותר".
9. **ים של שלמה בבא קמא, ז' מ"ה:** "ואף דמתניתין איירי בכלב רע, היינו סתם כלב, שהוא מנבח על כל מי שאינו מכיר. ומחמת נביחתו הוא קרוי רע, אף שאינו נושך, כמו שאפרש. לכן כל איש ירא שמים לא יגדל כלב, אלא כלבים כופרים וכה"ג, שמשונים בצורתם, שהם עומדין לצוד עמהם, או לנוי בבית. אבל סתם כלב לא, אף שאינו נושך, מ"מ אסור, משום שהוא מנבח והאשה מפלת מיראתו ... ואשרי מי שנזהר, ותבא עליו ברכה".
10. **שו"ת שאילת יעבץ, א' י"ז:** "שאלת מי שמגדל חתול או כלב בתוך ביתו. אם אסור הוא שיאכל קודם שיתן להם לאכול.

תשובה לא ידענא אי מספקא לך מי איתנהו בכלל בהמה. לפי שלא מצינו איסור זה אלא אצל הבהמה ... ואי מיבעיא לך בחתול משום ההיא דאיתא בסוף פרק מרובה דאסור לקיימו הא נמי לאו מילתא, דהא ודאי האידנא סתם חתולין דידן בני תרבות הן ואסור להורגן ... מ"מ כמדומה שאין כ"כ קפידא להקדים להם המזונות אם לא ממדת חסידות, אלא שיראה לי אעפ"כ אין בהן חיוב גמור כמו בבהמה גסה ...

(ושרי ליה מריה לפלניא שגידל מהן עדרים בתוך ביתו, שאפילו אחד לא התירו במשנה אלא א"כ קשור בשלשלת ואית ביה לטותא דרבנן ר"ל, שהמגדל כלבים כמגדל חזירים למיקם עלה בארור. ולא חילקו הפוסקים בין כלב לכלב, דלא קיי"ל כמאן דשרי בכופרים, דיחידאה הוא. ושכיחא נמי סכנתא בכולהו כמו שאירע כמה פעמים ר"ל וכל סכנתא לחומרא ... ביחוד באותן כלבים חלקים וערומים שאין להן שערות וקונים אותן בדמים יקרים לשחק ולהשתעשע בהן ולגעגע עמהן, וגם משום מושב לצים אסור לשחוק עמהן. שהוא ממש מעשה ערלים בר מנן. ודי בזו הערה לאוזן שומעת)".

1. **פלא יועץ, ערך כלב:** "ואמרו רז"ל המגדל כלבים כמגדל חזירים דקאי בארור ומנע חסד מביתו ורבים מעמי הארץ אין נזהרים ומגדלים כלבים וראוי להודיעם חומר שבו".

**ב. דרכי היתר**

**ב1. עיר הסמוכה לספר**

1. **בבא קמא, שם (וכן הוא ברמב"ם ובשו"ע שם):** "אבל מגדל הוא בעיר הסמוכה לספר, וקושרו ביום ומתירו בלילה".
2. **מאירי שם:** "אף על פי שבארנו במשנה שאסור לגדל כלבים מ"מ בעיר הסמוכה לספר רשאי הוא לגדל ביום קושר ובלילה מתיר, ומ"מ יזהר בהיזקם כמה שיוכל וישם לנגד עיניו מאמר ולא תשים דמים בביתך ולא יהא לבו בטוח שלא יזיק שמאחר שנעשה נעשה ואין עוד תקון".
3. **ים של שלמה בבא קמא, שם:** "אלמא שאפילו בעיר הסמוכה לספר צריכה שמירה מעליא. ותני נמי (פ"ג ע"א), ר' אליעזר הגדול, אומר המגדל כלבים הוא בארור, כמו שמגדל חזירים. וא"כ פלא בעיני, על מה נוהגין עכשיו שמגדלים. ואפילו אם נאמר שעכשיו נחשבים כעיר הסמוכה לספר, לכל ישראל שדרים בין הגוים, סוף סוף צריך לקושרו ביום היטב כדפי'.

ובחידושי מרדכי (שלטי הגבורים אות א') מצאתי הטעם, על מה נהגו להקל האידנא בכלבים, מאחר שבעיר הסמוכה לספר, ביום שאינם יראים קושרו. ובלילה שצריכים שימור יתירנו. ואנו שדרים ביניהם, אפילו ביום מתירים, כעיר הסמוכה לספר, דמתירים בלילה ע"כ. ולא נהירא כלל, חדא, דעינינו רואות דאין אנו צריכין שימור יותר ביום. אף על פי שאנו דרים ביניהם, לעניין שיצילו אותנו הכלבים, יותר מעיר הסמוכה לספר. וכי היכא דקושרו לשם ביום, ה"נ לדידן. ועוד, נהי דאיכא חששא טובא האידנא, וצריכה יותר שימור. מ"מ אינה נראה להתיר כלבים, דאיכא השמת דמים בביתך, וסכנות נפשות, מחמת חששא דשימור ממון. ולא אמרו חכמים אלא ומתירו בלילה, כלומר בזמן שאין אנשים מצויים, וליכא השמת דמים בביתך שכיח כלל. מה שאין כן ביום".

1. **שו"ת משנה הלכות, ה' רצ"ו:** "אבל היש"ש ס"ל דעיקר טעמא דלמה התירו להתיר הכלב בלילה הוא משום דבאים על עסקי נפשות ועיקר ההיתר הוא משום פק"נ ולא התירו משום איבוד ממון להשים דמים בבית".

**ב2. קשור בשלשלת**

1. **ילקוט שמעוני, פרשת כי תצא תתקל"ג:** "כמה קשה לשון הרע, משל לנכה רגלים שהיה מרעיש את המדינה, אמרו אילו היה שלם על אחת כמה וכמה, כך הלשון מחותך ומונח בתוך הפה והוא מרעיש את העולם, למה הוא דומה לכלב שהוא קשור בשלשלת וחבוש ונתון לפנים משלשה בתים והוא מנבח וכל העם מתיראים ממנו אילו היה בחוץ מה היה עושה, כך לשון הרע נתון לפנים מן הפה ולפנים מן השפתים ומכה שאין לו סוף אילו היה בחוץ על אחת כמה וכמה".
2. **ילקוט יוסף, קס"ז הערה י"א (בעניין נידון היעב"ץ על האכלת כלב לפני הארוחה):** "והנה נחלקו בראשונים אי מותר לגדל כלב בתוך ביתו על ידי שישמור הכלב ויקשרנו בשלשלאות. כי מדברי רש"י משמע, דבכלב רע לא סגי בשמירת הכלב, אלא בהריגת הכלב נפטר מלא תעשה דלא תשים דמים בביתך. ומה דמהני שמירה אינו ככלב רע ... אלא שמדברי הרמב"ם מבואר, דמהני ביה שמירה בשלשלאות, וכן משמע מהמאירי שם שכתב: אין מגדלין כלב רע, מפני שהיזיקו מצוי, אלא אם כן היה שומרו וקושרו בשלשלת. וכן הוא בטור (חושן משפט סימן תט), דאסור לגדל כלב רע, אלא אם כן הוא אסור בשלשלאות של ברזל וקשור בהן וכו ... וכן פסק מרן בשלחן ערוך ... תבנא לדינא, שאם הכלב מסייע בידי האדם, לשמירה או לדברים אחרים, ואינו מזיק לבריות אחר הקשירה, אין לאסור בזה, וכן ביישובי ספר שצריכים לכלב לשמירה מאויבים וכדומה. ויש עוד להאריך בזה, ואין כאן מקומו".
3. **דף על הדף בבא קמא, דף ע"ט:** "כתב בספר אור הישר: ולכאורה מדלא מפליג בין טב לביש, ש"מ דאפילו אינו כלב רע ג"כ לא הותר בלא שלשלת, וראיה מהא דאמר עלה בשילהי פרקין דאפילו שקלי ניביה וטופריה נמי אסור משום פחד נביחתו, רק אם רואין שהוא קשור בשלשלת אינו מפיל אימתו על הבריות".
4. **שו"ת משנה הלכות שם, רצ"ז:** "אבל בכלב אפילו קשרו וליכא משום לא תשים דמים הרי אכתי איכא וקיים עליה בארור דרבנן משום היזק וא"כ לא דמי כלב רע וחתול להני דחשיב שם דאין עליהם אלא איסור אחד של לא תשים דמים וא"כ לא דמי כלב להני דחשיב תמן. אבל בפ"ה מהל' נזקי ממון ה"ט כבר חשב כלב דכלב הוא בכלל יוצא ומזיק אלא שאעפ"כ התירו כשהוא קשור בשלשלאות ואסור בלי שלשלת דכל שהוא קשור בשלשלת הרי לא יוכל להזיק ולפ"ז י"ל דהכ"נ כלב רע מתיר בשלשלאות של ברזל כיון דסילק המכשול וגם ההיזק ... ומה דמספקא ליה להאוסרים כלב בלי שלשלאות בבית אם יש נפ"מ אם הבעה"ב ישים אזהרה או מודעה בהכנסת החצר שיש כאן כלב רע, והנה מגמ' ט"ו ע"ב מדר' נתן דמשמתינן ליה עד שמסלק היזקא משמע לכאורה דאין לו תקנה אלא עם סילוק ההיזק ולא סגי בכתיבה. גם מלשון הרמב"ם שכתב בסולם ובור דצריך לתקן בתיקון גמור ולא כתב דסגי בכתיבת אזהרה משמע לכאורה דצריך דוקא שיסלק ההיזק ויעשה באופן שלא יותזק בו אדם ומיהו אם עושה פעולה אחרת ומסלק ע"י ההיזק שפיר דמי וכגון שעושה גדר סביב הסולם וכיוצא בו וכמ"ש לעיל.

ובאמת כי כבר הרהרתי בזמן הזה שמחזיקים בבתים כל מיני כלים עלקטרישע וכן מיני פוידער וכיוצא בו שהם מיני סם ומזיקין לבני אדם והאיך אנן מחזיקים אותם והא קעבר אלא תשים דמים וגם גורם מכשולות וכמה פעמים בנ"א נכשלים ח"ו בהם. ואי נאמר דבמה שכותבים עליו שהוא דבר המזיק סגי ליה א"כ כיון דעל כל אלו החפצים כותבים שהוא מזיק (דענזשער בלע"ז) שפיר יש ללמד זכות על מה שמניחם בבית כזה. וקצת ראי' מגמ' ב"ק ס"ט ע"א כרם רבעי היו מציינין אותו בקזוזות אדמה ... והנה מבואר דכל שעשה ליה היכר לעוברים ושבים מהני דאל"כ יצטרך לתקן גדר ולהסיר מכשול א"ו דכל שציין עליו בסימנא מילתא הוא ולא צריך עוד א"כ י"ל דהכ"נ מהני וסגי בציון וכתיבה על החפצים שהם מסוכנים ודי בזה וכנ"ל. ומיהו כל זה בחפצים אבל לכלב רע ודאי לא מהני הכתיבה והיכר אזהרה כזה שכל שאינו קושרו הרי הכלב יכול להלוך בחוץ למקום האזהרה וגם בפנים הבית נמי כל שאינו קשור אינו מועיל אזהרה כזו בכלב שהרי א"א שלא יפתח לפעמים הבית ויצא לחוץ אבל הקשור בשלשלאות שפיר דמי וכנ"ל".